Tule askartelemaan itsellesi keväinen kukkakimppu!
Tule askartelemaan itsellesi keväinen kukkakimppu! Näyttävät kukat tehdään yksinkertaisella ohjeella silmukoita luomalla. Kirjasto tarjoaa materiaalit, mutta voit halutessasi ottaa myös omia jämälankoja mukaan. Vapaa pääsy, tervetuloa!
Iloa, kielen oppimista ja sosiaalisuutta edistävää toimintaa loruleikkien muodossa. Taaperotuokiot on tarkoitettu alle 4-vuotialle lapsille huoltajineen. Taaperoiden lorutuokiot Kannelmäen kirjastossa kerran kuussa torstaisin klo 10–10.30: 15.2. 14.3. 11.4. Vapaa pääsy, ei ennakkoilmoittautumista. Tervetuloa!
Kalajärven kirjaston lukupiiri kokoontuu keskiviikkoisin klo 17.30-19.00 Ahti-salissa.
Kalajärven kirjaston lukupiiri kokoontuu keskiviikkoisin klo 17.30-19.00 Ahti-salissa. 13.12. Roy Jacobsen: Näkymättömät 10.1. Durian Sukegawa: Tokuen resepti 7.2. Satu Rämö: Talo maailman reunalla ja/ tai Tapio Koivukari: Poltetun miehen tytär 6.3. Frances Hodgson Burnett: Salainen puutarha ja /tai Erin Hunter: Soturikissat 1. Villiin luontoon 3.4. Jari Järvelä : Aino A. 8.5. Kazuo Ishiguro : Klara ja aurinko
Miten omaa aluetta voisi kehittää?Tule keskustelemaan yhteisökehittäjien kanssa kirjastoon!
Yhteisökehittäjien kanssa voit tulla pallottelemaan ideoita alueen kehittämiseksi, keskustelemaan tapahtumien järjestämisestä, suunnittelemaan alueelle muuta yhteisöllistä toimintaa tai kertomaan alueen kuulumisia sekä toiveita. Päivystysajoille ovat tervetulleita niin järjestötoimijoiden edustajat kuin alueen kehityksestä kiinnostuneet yksityishenkilötkin. MEK-yhteisökehittäjien tehtävänä on tukea alueillaan yhteisöjä ja yhteisöllisyyttä, välittää tietoa ja tuoda yhteen ryhmiä sekä ihmisiä. Kuva: Vantaan kaupunki
Arjen kestävillä ja viisailla valinnoilla voimme vaikuttaa sekä ympäristömme ja kukkaromme että omaan hyvinvointiimme.
Med hållbara och kloka val kan vi påverka både vår levnadsmiljö, vårt välmående och våra plånböcker.
Arjen kestävillä ja viisailla valinnoilla voimme vaikuttaa sekä ympäristömme ja kukkaromme että omaan hyvinvointiimme. Pienetkin muutokset ja uudenlaiset, päivitetyt valinnat kodin siivouksessa, tekstiilien hoidossa ja ruokaa valmistaessamme voivat olla merkittäviä. Kotitalouden asiantuntija Hanna Pikkarainen luennoi aiheesta Arjen kestävät, viisaat valinnat. Pikkarainen toimii Uudenmaan Martoilla kotien ja perheiden hyvinvoinnin ja kestävän arjen edistämiseksi.
Med hållbara och kloka val kan vi påverka både vår levnadsmiljö, vårt välmående och våra plånböcker. Också små förändringar och nya eller uppdaterade val kan göra skillnad, vare sig det gäller städning, textilvård eller matlagning. Hushållsexperten Hanna Pikkarainen föreläser om ämnet på finska. Pikkarainen arbetar för Uudenmaan Martat med att främja en hållbar vardag och välmående inom hem och familj.
Tikkurilan kirjaston Maaginen viikko huipentuu kirjailija Vuokko Hurmeen vetämään taruolentoteemaiseen non-stop sanataidetyöpajaan.
Kirjailija Vuokko Hurmeen taruolentopaja
Tikkurilan kirjaston Maaginen viikko huipentuu kirjailija Vuokko Hurmeen klo 13–15 vetämään taruolentoteemaiseen non-stop sanataidepajaan. Pajassa luodaan omia taruolentoja piirtäen ja askarrellen. Työpaja pohjautuu Tietopalat-sarjassa julkaistuihin Karmeat taruolennot (2022) ja Ihanat taruolennot (2023) teoksiin, jotka on kuvittanut Julia Savtchenko. Taruolentokirjojen lisäksi Vuokko Hurme on tunnettu muun muassa Värikkäät-kirjasarjastaan. Työpaja on suunnattu alakouluikäisille. Vapaa pääsy, kirjasto tarjoaa askarteluvälineet. Tapahtuma on osa Helmet-kirjastojen yhteistä Maagista viikkoa, joka kutsuu eri-ikäiset fantasiakirjallisuuden ystävät kirjastoon. Löydät kaikki viikon tapahtumat hakusanalla Maaginen viikko . Kuva: Tiina Hautala
Kaipaatko seuraa käsitöiden tekemiseen tai kenties neuvoja kantapään neulomiseen? Tervetuloa Jätkäsaaren kirjastoon.
Kaipaatko seuraa käsitöiden tekemiseen? Jätkäsaaren käsityöpiiri kokoontuu joka toinen keskiviikko Jätkäsaaren kirjastoon tekemään yhdessä käsitöitä. Nappaa mukaasi kudin, virkkuutyö, askartelu tai mitä sinulla onkaan työn alla, ja tule nauttimaan käsitöiden tekemisestä yhdessä! Yhteisen harrastuksen lisäksi ryhmässä voidaan jakaa vinkkejä ja ideoita. Paikalle voi tulla jokaisena kertana tai aina, kun aika sallii. Kaikenikäiset ja -taitoiset käsitöiden tekijät ovat tervetulleita käsityöpiiriin. Olet tervetullut osallistumaan juuri sellaisena, kuin olet. Tuo mukanasi joku oma työ, jota voit tehdä. Käsityöpiirin ohjaajalta on mahdollista saada opastusta peruskäsityötekniikoihin. Käsityöpiireissä on tarjolla teetä ja keksejä. Tavataan käsityön merkeissä kirjastossa!
Tule löytämään uutta luettavaa ja inspiroitumaan POC-kirjailijoiden teoksista!
POC = People of Color = mustat ja ruskeat ihmiset "POC-lukupiiri pyrkii nostamaan POC-kirjailijoiden teoksia esiin ja vaikuttamaan siihen, että saisimme nauttia monimuotoisemmasta representaatiosta kirjallisuudessa." /POC-lukupiiri Esillä lasten, nuorten ja aikuisten kirjallisuutta suomeksi, englanniksi ja ruotsiksi. Teokset vaihtuvat viikottain, tule löytämään omat suosikkisi! Näyttely on pystyssä Tikkurilan kirjastossa rasisminvastaisella viikolla 18.3.-23.3. sekä sitä seuraavalla viikolla 25.3.-31.3.! Näyttely on osa Satakielikuukautta, jota juhlitaan Tikkurilan kirjastossa ajalla 21.2.-21.3. Kuva: POC-lukupiiri
Jännittääkö ääneenlukeminen? Nyt voit harjoitella lukemista lukukoira Hipun seurassa.
Hei lapset! Haluatko harjoitella ääneen lukemista? Tule kirjastoon tapaamaan lukukoira Hippua. Mistähän tarinoista Hippu tykkäisi? Kirjastolaiset tuovat paikalle helppolukuisia kirjoja, joista voit valita mitä haluat lukea Hipulle ääneen. Varaa oma lukuaikasi etukäteen kirjastosta. Ohjeet lukuhetkeä varten: Varaa vuoro asiakaspalveusta paikan päällä tai puhelimitse (puh. 043 8248 306). Yksi lukija kerrallaan. Lukukoiran kanssa voi harjoitella ääneen lukemista. Rauhoitutaan lukemiseen - lukukoira on lukukaveri, ei leikkikaveri. Lukukoirat pitävät silityksestä. Kysy kuitenkin ensin omistajalta lupa. Alle kouluikäisillä aikuinen mukaan. Vanhemmille: Lukukoira auttaa lasta oppimaan lukemaan. Lapsi lukee koiralle rauhallisessa paikassa omaan tahtiinsa. Koira on hyvä kuuntelija, se ei arvostele eikä kiinnitä huomiota lukuvirheisiin. Koiralle lukeminen innostaa siten lasta jatkamaan lukemaan opettelua. Avainsana: Lastenkulttuuri (Kuva: Vantaan kaupunginkirjasto, Eveliina Kronqvist)
Viisi miestä veneessä - runoja uudesta Latviasta
Esiintyjinä runoilijat Eduards Aivars ja Kārlis Vērdiņš sekä suomentaja Mirja Hovila. Haastattelijana Jenni Kallionsivu. Tilaisuudessa kahvitarjoilu, kirjamyyntiä ja signeerausta. Tapahtuman järjestää kustantamo Paperiporo, Latvian Suomen-suurlähetystö, Rozentāls-seura ja Latvian Literature. Lämpimästi tervetuloa paikan päälle tai striimin äärelle! Striimiä pääset seuraamaan tästä linkistä. Töölön kirjasto Topeliuksenkatu 6 00250 Helsinki puh. 09 31085625